[{"text_idx": "#000000", "text": "Heddlu'n lansio ymchwiliad i lofruddiaeth yn Abertawe"}, {"text_idx": "#000001", "text": "Disgrifiad o\u2019r llun, Mae'r heddlu yn awyddus i siarad gyda unrhyw un oedd yn agos i rhif 112 Ffordd Pentre-chwyth nos Iau"}, {"text_idx": "#000002", "text": "Mae Heddlu'r De wedi cadarnhau eu bod nhw'n ymchwilio i achos o lofruddiaeth ar o\u0302l i gorff dyn 67 oed gael ei ddarganfod yn Abertawe."}, {"text_idx": "#000003", "text": "Cafwyd hyd i gorff John Williams yn ei gartref yn Ffordd Pentre-chwyth yn y ddinas am tua 12:30 dydd Sadwrn 31 Mawrth."}, {"text_idx": "#000004", "text": "Mae ystafell ymchwilio arbennig wedi'i lleoli yng ngorsaf heddlu Y Cocyd, Abertawe ble mae Ti\u0302m Ymchwilio Troseddau Difrifol yn awyddus i siarad gydag unrhyw un sydd gyda gwybodaeth am y digwyddiad."}, {"text_idx": "#000005", "text": "Mae teulu Mr Williams wedi cael gwybod ac yn derbyn cymorth arbenigol gan yr heddlu."}, {"text_idx": "#000006", "text": "Disgrifiad o\u2019r llun, Roedd swyddogion fforensig yn bresennol ddydd Sul"}, {"text_idx": "#000007", "text": "Roedd Mr Williams yn cael ei adnabod yn lleol fel 'Jack,' roedd wedi ymddeol, ac yn byw yn yr ardal ers sawl blwyddyn."}, {"text_idx": "#000009", "text": "\"Hoffwn wneud ape\u0302l a gofyn i unrhyw un sydd gyda gwybodaeth am y digwyddiad i gysylltu gyda'r ystafell ymchwilio neu gysylltu'n anhysbys gyda Taclo'r Tacla.\""}, {"text_idx": "#000010", "text": "Mae'r heddlu hefyd yn awyddus i siarad gydag unrhyw un wnaeth ymweld a\u0302 rhif 112 ffordd Pentre-chwyth rhwng dydd Iau, 29 Mawrth nes cafwyd hyd i gorff Mr Williams am 12:30 ddydd Sadwrn, 31 Mawrth."}, {"text_idx": "#000011", "text": "Mae'r heddlu eisiau i unrhyw un oedd yn yr ardal rhwng yr amseroedd hynny a wnaeth sylwi ar unrhyw beth amheus gysylltu gyda nhw drwy ffonio 101."}, {"text_idx": "#000015", "text": "Cyn-blismon yn siarad am golli'i swydd o achos alcohol"}, {"text_idx": "#000021", "text": "5 cornel o Gymru ar ochr arall y ffin"}]